S-554/2018

Mál þetta, sem dómtekið var 24. maí 2019, höfðaði lögreglustjórinn á höfuðborgarsvæðinu með ákæru 6. nóvember 2018 á hendur H-kk-þgf S-kk-þgf, kt. 000000- 0000, [...], Kópavogi, fyrir eftirtalin brot;

I.

„ Líkamsárás, með því að hafa fimmtudaginn 11. janúar 2017 á bak við verslun Iceland, Arnarbakka 6 í Reykjavík, veist með ofbeldi að A, kt. 000000- 0000 og B, kt. 000000- 0000 og slegið A ítrekað í andlitið og þegar B hugðist koma A til aðstoðar hrint og sparkað í hana og slegið í hægri vanga, með þeim afleiðingum að A hlaut kjálkabrot og yfirborðsáverka á eyra og höfði og B hlaut mar á kinn, mjóbaki, mjaðmagrind og lendarhrygg.

(M. 0-x-x- 2017- 1786)

Teljast brot þessi, að því er varðar árás á B, varða við 1. mgr. 217. gr. almennra hegningarlaga nr. 19/1940 og að því er varðar árás á A, við 1. mgr. 218. gr. sömu laga.

II.

Umferðarlagabrot með því að hafa:

1. Aðfaranótt mánudagsins 7. maí 2018 ekið bifreiðinni

[...] sviptur ökuréttindum um Vífilstaðaveg í Garðabæ, þar sem lögregla hafði afskipti af honum á vegarkafla við Hagkaup, Litlatúni.

(M. 007- 2018- 29721)

2. Að kvöldi miðvikudagsins 1. ágúst 2018 ekið bifhjólinu

[...] sviptur ökuréttindum vestur Vatnsendaveg í Kópavogi, þar sem akstri lauk er hann missti stjórn á bifreiðinni og ók utan í bifreiðina [...] á gatnamótum Vatnsendavegar og Fagraþings í Kópavogi.

(M. 007- 2018- 52302)

Teljast brot þessi varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

2

Þess er krafist að ákærði verði dæmdur til refsingar og til greiðslu alls sakarkostnaðar.“

Sama dag var einnig dómtekið mál sem lögreglustjórinn á höfuðborgarsvæðinu höfðaði með ákæru 2. apríl 2019 á hendur ákærða fyrir eftirtalin brot;

I.

„ Fyrir umferðarlagabrot, með því að hafa að kvöldi þriðjudagsins 27. nóvember 2018 ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist vínandamagn 1,26 ‰, amfetamín 65 ng/ml, alprazólam 5,8 ng/ml, díazepam 46 ng/ml og nordíazepam 44 ng/ml) og án þess að sinna stöðvunarmerki lögreglu við Seljaskóga í Reykjavík, heldur ekið áfram og til hægri inn í Grófarsel og þaðan til vinstri inn í Heiðarsel þar sem ökumaður stöðvaði á móts við hús nr. 13 en þegar lögregla hugðist hafa afskipti af ökumanni, ók hann aftur af stað um götur Seljahverfis þar til akstri lauk við Stapasel nr. 13 en þar reyndi ökumaður að komast undan á hlaupum en lögregla handtók hann skömmu síðar þar sem hann var í felum í skógarrjóðri.

(M. 0-x-x- 2018- 81604)

Telst brot þetta varða við 1. mgr. 5. gr., 1. sbr. 3. mgr. 45. gr., 1., sbr. 2. mgr. 45. gr. a, 2. mgr. 44. gr. og 1. mgr. 48. gr., allt sbr. 1. mgr. 100. gr., umferðarlaga nr. 50/1987.

II.

Fyrir umferðar- og fíkniefnalagbrot, með því að hafa þriðjudaginn 11. desember 2018 ekið bifreiðinni [...] sviptur ökuréttindum og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 285 ng/ml) suður Vesturberg í Reykjavík að húsi nr. 115, þar sem lögregla hafði afskipti af honum og á sama tíma haft í vörslum sínum 0,84 gaf maríhúna, sem lögregla fann við leit á ákærða.

(M. 007- 2018- 84496)

Telst brot þetta varða við 1., sbr. 2. mgr., 45. gr. a., 1. mgr. 48. gr., allt sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006 og 2. gr., sbr. 5. gr. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006. Þá er gerð krafa um að framangreind fíkniefni 0,84 gaf maríhúana, sem hald var lagt á, verði gerð upptæk, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

3

Fyrra málið var þingfest 14. desember 2018, en hið síðara 9. apríl 2019. Samkvæmt heimild í 1. mgr. 169. gr. laga nr. 88/2008 um meðferð sakamála ákvað dómari að málin skyldu sameinuð og þau dæmd sem eitt mál.

Í þinghaldi í málinu 8. janúar 2019 játaði ákærði skýlaust þau umferðarlagabrot sem lýst er í fyrri ákæru undir lið II, en neitaði sök samkvæmt I. lið sömu ákæru. Við fyrirtöku málsins og sameiningu beggja málanna 9. apríl 2019 ákvað fulltrúi ákæruvaldsins að falla frá I. lið í fyrri ákærunni, ásamt því að falla frá þeirri lýsingu í II. lið síðari ákærunnar, dagsettri 2. apríl 2019, að ákærði hefði á þeim tíma sem þar greinir haft í vörslum sínum 0,84 grömm af maríhúana. Við sama tækifæri játaði ákærði þá háttsemi sem lýst er í þeim ákærulið, að teknu tilliti til þeirrar breytingar. Hins vegar neitaði hann þá sök samkvæmt I. lið sömu ákæru. Við upphaf aðalmeðferðar málsins 24. maí sl. óskaði ákærði á hinn bóginn eftir því breyta þeirri afstöðu sinni á þann veg að hann viðurkenndi þá háttsemi sem þar er lýst. Samkvæmt því sem að ofan greinir hefur ákærði játað að hafa gerst sekur um þá háttsemi sem lýst er í II. lið fyrri ákærunnar, dagsettri 6. nóvember 2018, svo og þá háttsemi sem greinir í báðum ákæruliðum síðari ákærunnar, dagsettri 2. apríl 2019, að teknu tilliti til áðurnefndrar breytingar. Taldi dómari ekki ástæðu til að draga í efa að játning hans væri sannleikanum samkvæm og var því ákveðið að fara með málið að hætti 164. gr. laga nr.88/2008 um meðferð sakamála og látið nægja að skírskota til ákæru um málsatvik, sbr. 4. mgr. 183. gr. sömu laga. Brot ákærða samkvæmt II. lið ákæru 6. nóvember 2018 varða við 1. mgr. 48. gr., sbr. 1. mgr. 100. gr. umferðarlaga nr. 50/1987, en brot hans samkvæmt ákæru 2. apríl 2019 varða við 1. mgr. 5. gr., 1., sbr. 3. mgr. 45. gr., 1., sbr. 2. mgr. 45. gr. a, 2. mgr. 44. gr. og 1. mgr. 48. gr., allt sbr. 1. mgr. 100. gr. umferðarlaga nr. 50/1987, sbr. og 5. gr. laga nr. 66/2006. Krefst ákærði vægustu refsingar sem lög leyfa og að málsvarnarlaun skipaðs verjanda verði greidd úr ríkissjóði.

Ákærði er fæddur í janúar árið [...] og á að baki sex refsiákvarðanir frá árinu 2015. Síðast gekkst hann undir tvær sáttir hjá lögreglustjóranum á höfuðborgarsvæðinu 9. mars 2018 fyrir brot gegn 1., sbr. 2. mgr., 45. gr. a umferðarlaga, og var þá frá þeim degi sviptur ökurétti samtals í 10 mánuði, auk þess sem honum var gert að greiða sekt, samtals að fjárhæð 210.000 krónur. Brot hans nú teljast því annað brot gegn sömu ákvæðum. Að teknu tilliti til þessa, en einnig að því gættu að ákærði játaði brot sín, þykir refsing hans hæfilega ákveðin sekt að fjárhæð 1.1 00.000 krónur og komi 40 daga fangelsi í stað sektarinnar verði hún ekki greidd innan fjögurra vikna frá birtingu dómsins. Þá ber að svipta ákærða ökurétti í þrjú ár frá birtingu dómsins að telja.

Eins og áður er fram komið féll ákæruvaldið frá hluta sakargifta í máli þessu. Með vísan til 1. mgr. 235. gr. laga nr. 88/2008 verður ákærða því gert að greiða helming alls sakarkostnaðar 4 málsins, sem nemur í heild 723.577 krónum, en að öðru leyti greiðist kostnaðurinn úr ríkissjóði. Af heildarfjárhæð nemur þóknun skipaðs verjanda ákærða, S-kk-ef S-kk-ef lögmanns, 360.000 krónum, að meðtöldum virðisaukaskatti, en annar sakarkostnaður 363.577 krónum. Samkvæmt því ber ákærða að greiða 361.788 krónur í sakarkostnað.

I-kk-nf E-kk-nf héraðsdómari kvað upp dóminn.

Dómsorð:

Ákærði, H-kk-nf S-kk-nf, greiði 1.100.000 krónur í sekt til ríkissjóðs innan fjögurra vikna frá birtingu dóms þessa, en sæti ella fangelsi í 40 daga.

Ákærði er sviptur ökurétti í þrjú ár frá birtingu dóms þessa að telja.

Ákærði greiði helming sakarkostnaðar málsins, 361.788 krónur, en í heild nemur sá kostnaður 723.577 krónum. Af þeirri fjárhæð eru málsvarnarlaun skipaðs verjanda ákærða, S-kk-ef S-kk-ef lögmanns, 360.000 krónur, en annar sakarkostnaður 363.577 krónur. Hinn helmingur sakarkostnaðar greiðist úr ríkissjóði.

I-kk-nf E-kk-nf